# Manuel Delgado Ruiz

Manuel Delgado Ruiz (Barcelona, 1956) és un antropòleg i professor universitari català.

## Citacions

* El que defensa l'esquerra bàsicament és que no hi ha res natural. Que no hi ha res que no sigui la conseqüència de dinàmiques, de lògiques que són sempre socials, històriques, i culturals. I en tant que tal poden ser perfectament reversibles, revocables, canviables, mutables en qualsevol sentit, perquè són la conseqüència de la societat que les habita. I que no hi ha res que impliqui una mena de maledicció a la qual hem de resignar-nos d'una forma de més o menys menestrosa acceptant allò que alguna suposada natura ens ha donat.
       Sí-Sí Per Canviar-ho tot. Valls, 2014.
* L'idealisme sempre és de dretes. En el sentit de què sempre implica la premissa que són les idees, són els ideals, són les ideologies, les que determinen la conducta de les persones. Això és justament el que feia Marx que parlés de la diferència entre el (fet de) pensar del cel a la terra o de la terra al cel. Els idealistes, [...] pensen que són les idees que la gent té al cap, els seus valors, els seus principis, els que determinen la seva actuació. [...] Això és l'idealisme que ell criticava, enfront del qual el que [...] proposava era [...] el materialisme. Que deia que [...] eren les condicions objectives de la gent les que determinaven les seves idees, els seus valors, la seva ideologia.
       Sí-Sí Per Canviar-ho tot. Valls, 2014.
* L'independentisme d'esquerres no vol un nou estat, sols. Vol una nova societat. Un estat que passi inclús algun dia a destruir el seu propi estat, i viure únicament lliure, abandonat al que és justament les seves millors energies.
       Sí-Sí Per Canviar-ho tot. Valls, 2014.
* Ciutadans no és un partit normal. No es pot comparar amb el PP o amb el PSOE, és una altra cosa. I una altra cosa francament inquietant. Ciutadans és un partit fet bàsicament d'odi, diguem de rancúnia i de ràbia. O sigui, la matèria primera que l'anima, no és la d'un discurs polític ni un programa econòmic, ni una ideologia més o menys clara. És simplement bàsicament una fixació obsessiva i fanàtica contra "los nacionalismos" que diuen ells.
       Més 324, 9 de maig de 2018.
* La democràcia es basa en l’obediència voluntària. Qualsevol sistema social funciona a partir de l’obediència. Jo faig classes com un ximple davant l’ordinador voluntàriament. Podria no fer-ho. Encara més: em passo tot el dia obeint, i no veig que es pugui fer de cap més manera. No sóc un liberal que cregui que per damunt de tot hi ha la llibertat. Crec que hi ha responsabilitat i lleialtats que no poden ser decebudes i que impliquen obeir. I a més dic obertament que qualsevol convivència humana basada en normes compartides demana l’obediència voluntària, fins i tot quan desobeïm.
       Vilaweb, 7 de maig de 2020.
          Entrevista a l'antropòleg sobre la Covid-19 i el confinament
* El nacionalisme no és sinó un sentiment d’adhesió a un territori al qual pots donar els continguts que et doni la gana. I que poden ser diversos i antagònics. Evidentment que els nazis que envaïen França eren uns nacionalistes. Però els francesos que es defensaven dels nazis també ho eren. Les idees de nacionalisme relatives a l’adhesió a una terra i un paisatge són inevitables. És una manera de concretar sentiments sense forma, sentiments que et permeten de tenir coses en comú amb altra gent. I sovint és l’única que tens. I pot fer servei a forces històriques distintes del tot.
       Vilaweb, 7 de maig de 2020.
          Entrevista a l'antropòleg sobre la Covid-19 i el confinament

## Referències

* ↑ «Sí-Sí Per Canviar-ho tot. Valls. 2 de 4 Intervenció de Manuel Delgado». YouTube, (28-10-2014) [Consulta: 8 maig 2020]. minut 11:05
* ↑ «Sí-Sí Per Canviar-ho tot. Valls. 2 de 4 Intervenció de Manuel Delgado». YouTube, (28-10-2014) [Consulta: 8 maig 2020]. minut 12:46
* ↑ «Sí-Sí Per Canviar-ho tot. Valls. 2 de 4 Intervenció de Manuel Delgado». YouTube, (28-10-2014) [Consulta: 8 maig 2020]. minut 16:20
* ↑ «Més 324 - 09/05/2018». Més 324, (09-05-2018) [Consulta: 8 maig 2020]. (01:05:00)
* ↑ «El vídeo viral de Manuel Delgado definint Ciutadans en dos minuts: 'És un partit fet d'odi, de rancúnia i de ràbia'». Vilaweb, (12-05-2018) [Consulta: 8 maig 2020].
* ↑ Barnils, Andreu «Manuel Delgado: 'L'única manera de resoldre aquesta situació és obeint'». Vilaweb, (07-05-2020) [Consulta: 8 maig 2020].
* ↑ Barnils, Andreu «Manuel Delgado: 'L'única manera de resoldre aquesta situació és obeint'». Vilaweb, (07-05-2020) [Consulta: 8 maig 2020].